Publiek moet oor hidrobreking besluit | Nuus24
Artikels gelees: 172
Publiek moet oor hidrobreking besluit
12 September 2012, 07:15
Insake: Moratorium vir Skaliegas ontginning opgehefOns het nog geen resultate vir die ondersoek gesien nie en ons minister van energiesake besluit eensydig om voort te gaan. Wat het geword van deursigtigheid? In ons demokrasie bestaan die beginsel lankal nie meer nie want die demokrasie bestaan nie meer nie.Vir ons regeringsamptenare: Die woord demokrasie beteken volksregering – regering deur mense wat deur die inwoners van die land verkies is op ’n vry en regverdige wyse om die land te bestuur tot voordeel van die inwoners, nie die regeringsamptenare nie.Ontginning deur hidrobreking het die potensiaal om onomkeerbare skade aan die oerlandskap van die Karoo aan te rig. Indien daar net ’n klein kansie is dat dit wel die geval kan wees dink ek dat die bevolking van die land inspraak moet hê. Ons is nie almal ongeletterde, naiewe mense nie en dit is ons demokratiese reg.Dit gebeur te dikwels dat besluite namens ons geneem word, asof ons breindood is en nie die tegniese aspekte van ’n verslag sal kan verstaan nie. Ons liewe Minister moet besef dat die besluit nie syne is om te maak nie. Hier is mense in hierdie land wat meer tussen die ore het as die somtotaal van sy hele departement.Die roete vir hierdie verslag is duidelik uitgespel in die omgewingswetgewing of is dit net van toepassing vir die gepeupel?- Hierdie is ’n uittreksel uit blogger Scilla se jongste blog. GESELS SAAM: Stem jy saam met die skrywer? Wie moet besluit oor hidrobreking in die Karoo? Vertel ons by terugvoer@nuus24.com.